ગુવાહાટી ટી ઓક્શન સેન્ટરે એક મહિનાની અંદર બીજીવાર ઈતિહાસ રચીને વર્લ્ડ રેકોર્ડ કિંમત પર ચાનું વેચાણ કર્યું છે. અરુણાચલ પ્રદેશના દોન્યી પોલો ટી એસ્ટેટ દ્વારા તૈયાર કરવામાં આવેલી ચાના એક ગોલ્ડન નીડલ્સ ટી નામના પ્રકારની ચાનું ગુરુવારે 40 હજાર રૂપિયા પ્રતિ કિલોના ભાવે વેચાણ થયું છે. ઉલ્લેખનીય છે કે, આ પહેલા 24 જુલાઈના રોજ આ ઓક્શન સેન્ટરે આસામના ડિબ્રુગઢ જિલ્લામાં સ્થિત મનોહારી ટી એસ્ટેટની વિશેષ ઓર્થોડોક્સ ટીને 39,001 રૂપિયા પ્રતિ કિલોના ભાવે વેચી હતી.